తెలంగాణలో మహిళా తహసీల్దార్ దారుణహత్య WATCH LIVE TV
ఆసియా కప్‌లో రేపు మళ్లీ పాక్‌తో భారత్ ఢీ..!
హాంకాంగ్‌పై ఘన విజయంతో టోర్నీలో బోణి అందుకున్న పాకిస్థాన్ జట్టు ఆ తర్వాత భారత్ చేతిలో రెండు రోజుల క్రితం ఓడి.. అఫ్గానిస్థాన్‌పై నిన్న అతికష్టంగా గెలిచి పూర్తి ఒత్తిడిలో కనిపిస్తోంది.
Samayam Telugu | Updated:
Sep 22, 2018, 09:56PM IST
యూఏఈ వేదికగా జరుగుతున్న ఆసియా కప్‌లో మళ్లీ దాయాదుల మధ్య సమరం జరగనుంది. టోర్నీలో భాగంగా గ్రూప్ దశలో ఇప్పటికే గత బుధవారం ఢీకొన్న భారత్ , పాకిస్థాన్ జట్లు.. ఆదివారం సాయంత్రం సూపర్-4లో అమితుమీ తేల్చుకోనున్నాయి.
హాంకాంగ్‌పై ఘన విజయంతో టోర్నీలో బోణి అందుకున్న పాకిస్థాన్ జట్టు ఆ తర్వాత భారత్ చేతిలో రెండు రోజుల క్రితం ఓడి.. అఫ్గానిస్థాన్‌పై నిన్న అతికష్టంగా గెలిచి పూర్తి ఒత్తిడిలో కనిపిస్తోంది. మరోవైపు భారత్ జట్టు మాత్రం టోర్నీలో తిరుగులేని ప్రదర్శనతో హ్యాట్రిక్ విజయాలు సాధించి మంచి జోరుమీదుంది. అయితే.. అనిశ్చితికి మారుపేరైనా పాకిస్థాన్‌ని తక్కువ అంచనా వేస్తే.. భారత్‌ మూల్యం చెల్లించుకోక తప్పదు..!
భారత్ కెప్టెన్ రోహిత్ శర్మ వరుసగా రెండు అర్ధశతకాలతో సూపర్ ఫామ్‌లో ఉండగా.. శిఖర్ ధావన్, అంబటి రాయుడు, దినేశ్ కార్తీక్, ధోనీ టచ్‌లోకి వచ్చారు. బౌలింగ్ విభాగంలోనూ జస్‌ప్రీత్ బుమ్రా, భువనేశ్వర్ కుమార్, కేదార్ జాదవ్ మంచి జోష్‌లో ఉండగా.. బంగ్లాదేశ్‌పై 4 వికెట్లు పడగొట్టి జడేజా కూడా సత్తాచాటాడు. దీంతో.. భారత్ జట్టు హాట్‌ ఫేవరెట్‌గా రేపు బరిలోకి దిగనుంది.